da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da en da da da da da da da da da da da da da da da da da da da da da da da da da de da da en da da da da da da da da da da da da da da da da da da da da da da da da da de fr en de it it la fi it en pt id pt de en en eo ca pl pl tr fr de en et eo tr da nb en en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Alzheimers sygdom - Find information på Medicin.dk
Alzheimers sygdom (demens) er en hjernesygdom, der gradvist svækker de intellektuelle evner, nedbryder personligheden og kræver stigende pleje og overvågning af den syge. Alzheimers sygdom er den hyppigste af demens-sygdommene.
De vigtigste symptomer er, at de intellektuelle evner bliver svækket: hukommelsen, koncentrationen og evnen til at løse problemer. Personligheden ændrer sig gradvist. Efterhånden som sygdommen skrider frem, kan man blive følelsesmæssigt uligevægtig og mangle fornemmelse for, hvordan man opfører sig sammen med andre.
Symptomerne kommer gradvist og viser sig især ved, at man får vanskeligt ved at huske, indlære nye ting og planlægge de daglige aktiviteter. Man får mere og mere vanskeligt ved at klare sig selv.
Til sidst kan man ikke genkende sine pårørende. Sygdomsforløbet sker over få år.
Cirka 7 % af ældre over 65 år har lidelsen, men tallet stiger med alderen, og ved 90-års-alderen har op mod 30 % symptomer på Alzheimers sygdom.
Hvad er årsagen til Alzheimers sygdom?
I de fleste tilfælde kender man ikke den egentlige årsag. Der er en række forstyrrelser af hjernecellernes funktion, og det fører til, at hjernecellerne gradvist dør. Både arvelige og miljømæssige forhold kan være årsagen.
Undersøgelser ved Alzheimers sygdom
Lægen vil ved en grundig undersøgelse udelukke, at der er tale om demensformer, som kan helbredes. Denne undersøgelse omfatter:
blodprøver (for at udelukke andre sygdomme)
psykologiske undersøgelser (for at vurdere graden af demens)
scanning af hjernen (for at stille den præcise diagnose)
Behandling af Alzheimers sygdom
Alzheimers sygdom kan ikke helbredes, men der findes flere lægemidler, som i en tid kan bremse udviklingen af sygdommen.
Midler mod Alzheimers sygdom
Donepezil, galantamin og rivastigmin hæmmer et enzym i hjernen, der nedbryder signalstoffet acetylkolin. Acetylkolin er vigtigt for normale intellektuelle funktioner, og mængden af acetylkolin er nedsat ved Alzheimers sygdom.
Memantin blokerer en særlig receptor for signalstoffet glutamat i hjernen.
Behandlingen med de førstnævnte lægemidler gavner især personer med en mild eller moderat form af sygdommen, mens memantin benyttes ved moderate til svære former.
Behandlingen bør kun anvendes, hvis den syge har en pårørende eller en omsorgsperson, der kan styre behandlingen.
Virkningen indsætter gradvist efter 6-12 måneders forløb.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø